দ্য পাওয়ার অব দ্য ডগ () হল জেন ক্যাম্পিয়ন রচিত ও পরিচালিত ২০২১ সালের পশ্চিমা ধারার মনস্তাত্ত্বিক নাট্য চলচ্চিত্র। এটি টমাস স্যাভেজের ১৯৬৭ সালের একই নামের উপন্যাস অবলম্বনে নির্মিত। এতে শ্রেষ্ঠাংশে অভিনয় করেছেন বেনেডিক্ট কাম্বারব্যাচ, কিয়ার্স্টন ডান্‌স্ট, জেসি প্লিমন্স ও কোডি স্মিট-ম্যাকফি। নিউজিল্যান্ড, অস্ট্রেলিয়া, যুক্তরাজ্য, মার্কিন যুক্তরাষ্ট্র ও কানাডার যৌথ প্রযোজনায় নির্মিত চলচ্চিত্রটির পটভূমি মন্টানা হলেও এটি নিউজিল্যান্ডের ওটাগোতে ধারণ করা হয়েছে।  ২০২১ সালের ২রা সেপ্টেম্বর ৭৮তম ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং সেখানে ক্যাম্পিয়ন শ্রেষ্ঠ পরিচালনার জন্য রৌপ্য সিংহ অর্জন করেন। চলচ্চিত্রটি ২০২১ সালের নভেম্বর মাসে সীমিত পরিসরে মুক্তি দেওয়া হয় এবং ২০২১ সালের ১লা ডিসেম্বর থেকে নেটফ্লিক্সে এর বিশ্বব্যাপী স্ট্রিমিং শুরু হয়। চলচ্চিত্রটি সমালোচকদের প্রশংসা লাভ করে, বিশেষ করে তারা ক্যাম্পিয়নের পরিচালনা ও চিত্রনাট্য, চিত্রগ্রহণ, সঙ্গীত ও চারজন প্রধান অভিনয়শিল্পীদের অভিনয়ের প্রশংসা করেন।  চলচ্চিত্রটি ২০২১ সালের অন্যতম সেরা চলচ্চিত্র হিসেবে গণ্য হয় এবং একাধিক সেরা দশ চলচ্চিত্রের তালিকায় অন্তর্ভুক্ত হয়। আমেরিকান ফিল্ম ইনস্টিটিউট চলচ্চিত্রটিকে ২০২১ সালের অন্যতম সেরা চলচ্চিত্র হিসেবে উল্লেখ করে। এটি ৯৪তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ অভিনেতা (কাম্বারব্যাচ), শ্রেষ্ঠ পার্শ্ব অভিনেতা (প্লিমন্স ও স্মিট-ম্যাকফি), শ্রেষ্ঠ পার্শ্ব অভিনেত্রী (ডান্‌স্ট)-সহ ১২টি বিভাগে মনোনয়ন লাভ করে, তন্মধ্যে ক্যাম্পিয়ন শুধু শ্রেষ্ঠ পরিচালনা বিভাগে একটি পুরস্কার লাভ করেন। যার ফলে দ্য গ্র্যাজুয়েট (১৯৬৭)-এর সাথে যৌথভাবে এটি অস্কারের ইতিহাসে সর্বাধিক ১১টি বিভাগে পরাজিত হওয়ার রেকর্ডে যুক্ত হয়। চলচ্চিত্রটি ৭৯তম গোল্ডেন গ্লোব পুরস্কারে সাতটি মনোনয়ন থেকে শ্রেষ্ঠ নাট্যধর্মী চলচ্চিত্র, শ্রেষ্ঠ পরিচালনা (ক্যাম্পিয়ন) ও শ্রেষ্ঠ পার্শ্ব অভিনেতা (স্মিট-ম্যাকফি) তিনটি পুরস্কার অর্জন করে। এছাড়া এটি ২৭তম ক্রিটিকস চয়েস পুরস্কারে দশটি মনোনয়ন থেকে শ্রেষ্ঠ চলচ্চিত্র-সহ চারটি বিভাগে পুরস্কৃত হয় এবং ৭৫তম ব্রিটিশ অ্যাকাডেমি চলচ্চিত্র পুরস্কারে আটটি মনোনয়ন থেকে শ্রেষ্ঠ চলচ্চিত্র ও শ্রেষ্ঠ পরিচালনা (ক্যাম্পিয়ন) বিভাগে পুরস্কৃত হয়। মুক্তির পর থেকে চলচ্চিত্রটিকে ২০২০-এর দশকের ও একবিংশ শতাব্দীর অন্যতম সেরা চলচ্চিত্র হিসেবে উল্লেখ করা হচ্ছে।  অভিনয়শিল্পীদল  বেনেডিক্ট কাম্বারব্যাচ - ফিল বারব্যাঙ্ক  কিয়ার্স্টন ডান্‌স্ট - রোজ গর্ডন  জেসি প্লিমন্স - জর্জ বারব্যাঙ্ক  কোডি স্মিট-ম্যাকফি - পিটার গর্ডন  টোমাজিন ম্যাকেঞ্জি - লোলা  জনভিয়েভ লিমন - মিসেস লুইস  কিথ ক্যারাডাইন - গভর্নর এডওয়ার্ড  ফ্র্যান্সেস কনরয় - বৃদ্ধা লেডি বারব্যাঙ্ক  পিটার ক্যারল - "ওল্ড জেন্ট" বারব্যাঙ্ক  অ্যালিসন ব্রুস - গভর্নর এডওয়ার্ডের স্ত্রী  অ্যালাইস্টেয়ার সিওয়েল - জক  কোহেন হলওয়ে - ববি  শন কিনান - স্‌ভেন  অ্যাডাম বিচ - এডওয়ার্ড ন্যাপো  মেসন স্টোন স্কাগেদাল - এডওয়ার্ড ন্যাপোর পুত্র  অ্যালিস ইংলার্ট - বাস্টার  মুক্তি ২০২১ সালের ২রা সেপ্টেম্বর ৭৮তম ভেনিস আন্তর্জাতিক চলচ্চিত্র উৎসবে দ্য পাওয়ার অব দ্য ডগ চলচ্চিত্রের উদ্বোধনী প্রদর্শনী হয়, এবং একই মাসে টরন্টো আন্তর্জাতিক চলচ্চিত্র উৎসব ও টেলুরাইড চলচ্চিত্র উৎসবে চলচ্চিত্রটির বিশেষ প্রদর্শনী হয়। এছাড়া চলচ্চিত্রটি শার্লটসভিল, লন্ডন, মিডলবার্গ, মিল ভ্যালি, মন্টক্লেয়ার, নিউ ইয়র্ক (সেন্টারপিস প্রদর্শনী), স্যান ডিয়েগো, সান সেবাস্তিয়ান, সাভ্যানা, ও জুরিখ চলচ্চিত্র উৎসবে প্রদর্শিত হয়। এছাড়া এটি নভেম্বর মাসে গোয়ায় অনুষ্ঠিত ভারতের আন্তর্জাতিক চলচ্চিত্র উৎসবে প্রদর্শিত হয়।  তথ্যসূত্র  বহিঃসংযোগ         দাপ্তরিক চিত্রনাট্য  বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর এলজিবিটিকিউ চলচ্চিত্র বিষয়শ্রেণী:২০২১-এর নাট্য চলচ্চিত্র বিষয়শ্রেণী:২০২১-এর পশ্চিমা (ধারা) চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের অস্ট্রেলীয় চলচ্চিত্র বিষয়শ্রেণী:২০২০-এর দশকের কানাডীয় চলচ্চিত্র বিষয়শ্রেণী:২০২০-এর দশকের নিউজিল্যান্ডীয় চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের এলজিবিটিকিউ সম্পর্কিত নাট্য চলচ্চিত্র বিষয়শ্রেণী:২০২০-এর দশকের পশ্চিমা (ধারা) চলচ্চিত্র বিষয়শ্রেণী:২০২০-এর দশকের মনস্তাত্ত্বিক নাট্য চলচ্চিত্র বিষয়শ্রেণী:ইংরেজি ভাষার এলজিবিটিকিউ সম্পর্কিত নাট্য চলচ্চিত্র বিষয়শ্রেণী:ইংরেজি ভাষার পশ্চিমা (ধারা) চলচ্চিত্র বিষয়শ্রেণী:ইংরেজি ভাষার মনস্তাত্ত্বিক নাট্য চলচ্চিত্র বিষয়শ্রেণী:ইংরেজি ভাষার কানাডীয় চলচ্চিত্র বিষয়শ্রেণী:অস্ট্রেলীয় এলজিবিটিকিউ সম্পর্কিত চলচ্চিত্র বিষয়শ্রেণী:অস্ট্রেলীয় পশ্চিমা (ধারা) চলচ্চিত্র বিষয়শ্রেণী:অস্ট্রেলীয় মনস্তাত্ত্বিক নাট্য চলচ্চিত্র বিষয়শ্রেণী:কানাডীয় এলজিবিটিকিউ সম্পর্কিত চলচ্চিত্র বিষয়শ্রেণী:কানাডীয় পশ্চিমা (ধারা) চলচ্চিত্র বিষয়শ্রেণী:কানাডীয় মনস্তাত্ত্বিক নাট্য চলচ্চিত্র বিষয়শ্রেণী:নিউজিল্যান্ডীয় এলজিবিটিকিউ সম্পর্কিত চলচ্চিত্র বিষয়শ্রেণী:নিউজিল্যান্ডীয় পশ্চিমা (ধারা) চলচ্চিত্র বিষয়শ্রেণী:নিউজিল্যান্ডীয় মনস্তাত্ত্বিক নাট্য চলচ্চিত্র বিষয়শ্রেণী:ব্রিটিশ এলজিবিটিকিউ সম্পর্কিত চলচ্চিত্র বিষয়শ্রেণী:ব্রিটিশ পশ্চিমা (ধারা) চলচ্চিত্র বিষয়শ্রেণী:ব্রিটিশ মনস্তাত্ত্বিক নাট্য চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন পশ্চিমা (ধারা) চলচ্চিত্র বিষয়শ্রেণী:মার্কিন মনস্তাত্ত্বিক নাট্য চলচ্চিত্র বিষয়শ্রেণী:জেন ক্যাম্পিয়ন পরিচালিত চলচ্চিত্র বিষয়শ্রেণী:জনি গ্রিনউড সুরারোপিত চলচ্চিত্র বিষয়শ্রেণী:ট্রান্সমিশন ফিল্মের চলচ্চিত্র বিষয়শ্রেণী:বিবিসি ফিল্মের চলচ্চিত্র বিষয়শ্রেণী:সি-স ফিল্মসের চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:পশ্চিমা (ধারা) উপন্যাস অবলম্বনে চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:১৯২৫-এর পটভূমিতে চলচ্চিত্র বিষয়শ্রেণী:মন্টানার পটভূমিতে চলচ্চিত্র বিষয়শ্রেণী:নিউজিল্যান্ডে ধারণকৃত চলচ্চিত্র বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী চলচ্চিত্র